הוועדה המיוחדת לפניות הציבור, כנסת 16, פרוטוקול מספר , 2004-02-03 00:00

ישראל אייכלר: אנחנו פותחים את הישיבה בנושא היערכות משרד התחבורה בעקבות תוצאות המכרז לגבי התחבורה הציבורית באלעד.

ישראל אייכלר: אני רוצה לציין בסיפוק שכתוצאה של ישיבת הוועדה הקודמת, ובניגוד למה שאנשי משרד התחבורה רצו כאן בשעתו, באותה ישיבה, שיימשך המצב הקיים ושלא יוכרז כבר על חברה חדשה, בגלל שיחות שהיו לנו גם עם שר התחבורה ועם גורמים נוספים כן החליט משרד התחבורה סוף סוף מי יהיה רשאי ומאושר להוביל את הנוסעים באלעד.

ישראל אייכלר: אני רוצה לציין שאלעד זו חברה שאין בה הרבה כלי רכב פרטיים, כך שמאוד משמעותית השאלה מי יזכה בתחבורה הציבורית שם, ובפרט שרוב תושבי אלעד הם צעירים שעדיין קשורים להוריהם בבני ברק, בירושלים ובכל מיני מקומות, כך שהתחבורה הציבורית היא צינור החמצן החשוב ביותר לאותם תושבים.

ישראל אייכלר: כבר בפתיחת הדיון אני רוצה להביע תמיהה על מכתב שקיבלנו ממשרד התחבורה.

ישראל אייכלר: יושב פה צבי יעקובסון, אני רוצה שתכתוב את זה גם אתה, כמזכיר סיעת ש"ס וכאיש ציבור, שקיבלתי מכתב משר התחבורה לגבי היחס לתלונות של התושבים שם, וכך הם כותבים: "תושבי אלעד החליטו באופן גורף לשלוח טפסי משוב ופניות רבות למשרד התחבורה ועל ידי כך מקווים להשיג תוצאות טובות יותר".

ישראל אייכלר: בעיניי משפט כזה הוא חמור ביותר, כי אנחנו כמדינה אזרחית מאמינים שלכל אזרח הזכות להתלונן ולכל אזרח הזכות לקבל תחבורה ציבורית טובה, ואפילו טובה יותר, והגישה הזאת כאל עדר, כאל שבט פרימיטיבי שמתארגן באופן גורף לשלוח טפסי פניות כדי להשיג תוצאות טובות יותר נראית לי אפילו חוצפה מטעם משרד ממשלתי.

ישראל אייכלר: הוא אפילו מוסיף במשפט נוסף: "בפועל ההפך הוא הנכון, כיוון שלמשרדנו אין אפשרות להתייחס התייחסות עניינית לכל פנייה ופנייה כאשר מדובר בעשרות פניות ביום המגיעות מתושבי אלעד".

ישראל אייכלר: זאת אומרת, לא רק שהם לא יקבלו את מה שהם רוצים, אלא יינזקו מזה שהם פנו.

ישראל אייכלר: בבסיס העניין של פניות ציבור ובבסיס העניין של זכותו של האזרח להתלונן על השלטון עומדת הזכות שלו, ודיברנו על זה גם בפניות הציבור של "אגד" וגם בנושא חוק פניות הציבור שאנחנו רוצים לעשות, משום שהשלטון חייב לאזרח - האזרח מממן את השלטון, לא השלטון הוא שמספק טובות לאזרחים.

ישראל אייכלר: האזרח משלם מכספו גם מבחינת הנסיעה באוטובוס וגם כמשלם מסים.

ישראל אייכלר: התייחסות משר התחבורה לתלונות הציבור על התחבורה הציבורית איננה נאותה כי בבסיס הרעיון של פניות ציבור בתלונה על שירות ציבורי עומדת ההכרה שהאזרח הוא שמממן את השלטון ולא השלטון הוא שעושה טובה לאזרח.

ישראל אייכלר: לכן אל כל תלונה ופנייה צריך להתייחס בכל הכבוד הראוי ולספק את השירות שהחברה צריכה לספק.

ישראל אייכלר: כתוצאה מהישיבה הקודמת הוחלט במשרד התחבורה מי יהיה המוביל של העיר אלעד ובמשרד התחבורה החליטו, אני מניח שהכל מסיבות מקצועיות, שזו תהיה חברת "אגד תשתית", שזו שותפות של חברת "אגד" וחברת "תשתית".

קריאה: מדובר בחברת בת של "אגד" בשיתוף עם חברת "תשתית".

קריאה: חברת "תשתית" היא חברת בת בקבוצת "תעבורה".

קריאה: "תעבורה" היא חברה פרטית שלא קשורה ל"אגד", מדובר בשותפות של שתי חברות.

ישראל אייכלר: אני מאוד מקווה שזה לא יהיה 'קדיירע בשותפע'.

ישראל אייכלר: סיר משותף לשתי מבשלות הוא 'לא קרירע ולא חמימע' - לא חם ולא קר.

ישראל אייכלר: אני מקווה שהשותפות הזאת תועיל לאזרחים ולנוסעים.

ישראל אייכלר: השאלות שיעלו בישיבה הזו יהיו איך "אגד תשתיות" נערכת לקראת הנסיעות האלה וכן מה יהיה בחודשים עד ש"אגד תשתיות" תכנס.

ישראל אייכלר: אני מבין שזה עניין של 6 חודשים.

קריאה: לכל הפחות.

ישראל אייכלר: ב-6 החודשים האלה החברה הקודמת היא מה שנקרא בהנהגה הפוליטית "ברווז צולע" - מה הסיבה שלהם להשקיע?

ישראל אייכלר: לפי כמות התלונות שהגיעו לאינו וגם למשרד התחבורה על מה שקורה שם בתחבורה הציבורית נראה לי ש-6 חודשים לא קלים עומדים לעבור על תושבי אלעד ואנחנו ננסה לקדם את הדברים כמה שאפשר.

קריאה: הם כבר התחילו.

קריאה: הצרות נמצאות כל הזמן.

ישראל אייכלר: אנחנו נדון בזה, איך אפשר למנוע את הסבל הזה, כדי שתהיה תחבורה ציבורית.

ישראל אייכלר: זו אוכלוסייה שנוסעת הרבה בתחבורה ציבורית, הן בגלל מיעוט כלי רכב של התושבים והן בגלל הקשר עם ערי האם של אותה עיר חדשה יחסית.

ישראל אייכלר: אני מציין שוב שבעקבות הדיון בוועדה לפניות הציבור משרד התחבורה החליט איזו חברה תזכה בזיכיון הזה לאחר סחבת של כ-5 שנים.

שלמה כץ: המכרז הראשון פורסם כבר לפני 5 שנים, מי שזכה במכרז נפסל אחר כך, הוא עבד שם עד לתחילת הזיכיון החדש.

שלמה כץ: לדעתי לפני כשנה המכרז פורסם ועכשיו זכה.

שלמה כץ: אני אתייחס לכך בתורי.

ישראל אייכלר: אני אבקש מנציג משרד התחבורה שייתן לנו פרוגרמה איך רוצים להכין את המערכת כדי שכל מי שירצה לנסוע, במחיר מלא יש לציין, יוכל לעשות זאת.

ישראל אייכלר: אחת המעלות של היחס בין "אגד" לאזרחים ולנוסעים שלו היא ש"אגד" לא עושה טובה, כל אזרח משלם מחיר טוב.

ישראל אייכלר: אף פעם לא פניתי ל"אגד" לבקש איזושהי הטבה ש"אגד" לא ירוויח ממנה.

ישראל אייכלר: אני מציין את זה בחיוב - אני לא צריך ש"אגד" תיתן נדבות כי נדבות נראות כפי שנדבות נראות.

ישראל אייכלר: "אגד" הרוויח יפה מכל השיפורים שהוא עושה ואני מקווה שגם באלעד הוא ירוויח וגם הנוסעים ירוויחו.

ישראל אייכלר: אני מעביר את זכות הדיבור לנציג משרד התחבורה.

ישראל אייכלר: היות ואתם החלטתם כבר על החברה החדשה, אמור לנו מה הסיבה שהחברה הזו זכתה ואיך אתם נערכים לכך שהחברה אכן תעמוד ולא יהיו בה כשלים כפי שהיו בשנים האחרונות.

שלמה כץ: ברשותך, אתייחס קודם לשתי ההערות שלך בפתיח.

שלמה כץ: להערה על הבחירה בחברת "אגד" בעקבות הישיבה של הוועדה, אני חייב להגיד שעם כל הכבוד, אין קשר בין הדברים.

שלמה כץ: לבחירה במשרד הזה יש היבטים משפטיים מאוד סבוכים שדרשו מתן פתרונות ומענה.

שלמה כץ: היה מכרז מאוד מורכב מבחינה מקצועית כדי להבטיח רמת שירות נאותה וזה מה שלקח את הזמן לוועדת המכרזים לקבל את ההחלטה.

שלמה כץ: לקח לה זמן ניכר אבל זה היה רק בגלל המורכבות של המכרז והמורכבות של ההצעות.

שלמה כץ: עכשיו אני מקווה שבא לציון גואל.

שלמה כץ: נבחרה "אגד תשתית", הסיבה שהיא נבחרה היא שההצעה שלה הייתה הטובה ביותר.

ישראל אייכלר: לגבי ההערה הזאת, אני רוצה לציין שגם בישיבה הראשונה הזאת אמרו אנשי משרד התחבורה שלא כדאי למהר והם היו מעונינים לסחוב את זה ואנחנו לחצנו עליהם.

ישראל אייכלר: אני מציין את זה כעובדה.

ישראל אייכלר: אנחנו לחצנו ובעזרת השם, תוך שבועיים זה קרה.

ישראל אייכלר: היה גם לחץ ציבורי, אני לא אומר שרק אנחנו לחצנו.

שלמה כץ: בסדר, אנחנו לא מצלצלים בלחץ הציבורי ובטח לא בפניות מוועדות הכנסת, אבל אני רוצה לציין מבחינתי שהעיכובים היו לא מטעמים כלשהם של משרד התחבורה אלא בעיקר מטעמים טכניים, שכן היה מכרז מאוד מורכב וזה מה שלקח זמן.

שלמה כץ: באשר להערכתך על היחס לתלונות התושבים - אכן, מילים בסלע.

שלמה כץ: אין לי אלא להסכים עם כל מילה שאמרת.

שלמה כץ: אלא מאי, במקרה אליו התייחס גבי נבון לא דובר על אזרחים שהחליטו לקחת עט ונייר ומכאבם לכתוב למשרד התחבורה.

שלמה כץ: מה שקרה הוא שהייתה החתמה מאורגנת של תושבים, או החתמה לא מאורגנת, אינני יודע מה עמד מאחורי הדבר הזה.

שלמה כץ: פשוט הגיעו טפסים עם חתימות-חתימות, עשרות ומאות טפסים כאלה הגיעו לכל הפקסים במשרד התחבורה על אותו עניין.

שלמה כץ: זה לא שאזרח התלונן ולא קיבל מענה הולם, מדובר פה על זה, ולזה התייחס מר גבי נבון.

שלמה כץ: יכול להיות שיש גם תלונות אחרות, והן בוודאי קיבלו יחס ומענה הולם.

שלמה כץ: המקרה אליו התייחס גבי נבון, ואני יודע את זה מאחר וחלק מהפקסים האלה הגיעו גם אליי, הם פשוט רשימות שהוכנו מראש ונשלחו.

ישראל אייכלר: חופש ההתארגנות הוא יסוד בדמוקרטיה.

שלמה כץ: זה בסדר גמור, אבל צריך להבין שלא ניתן לתת מענה לכל אזרח, מה גם שלא כל אזרח צירף לשם את כתובתו כדי שאפשר יהיה לענות לו.

שלמה כץ: הבעיה הובנה וטופלה, רק שלא היה ניתן לענות לכל אזרח ואזרח בהתאם לכבודו ומעלתו.

שלמה כץ: זו ההערה היחידה, אין ספק שזכותו של האזרח לפנות.

ישראל אייכלר: יש עצה פשוטה - אם מגיעה תלונה מאורגנת אז משיבים תשובה מאורגנת ובפירוט תשובה לכל תלונה, לאותה כתובת ממנה זה נשלח.

שלמה כץ: לא הייתה שם כתובת, פשוט שלחו את זה בפקס בכמויות אדירות.

שלמה כץ: לתלונות אחרות התייחסנו, אני רק מתייחס למכתב של גבי נבון ומסביר מה עמד מאחוריו.

שלמה כץ: לעצם העניין, אני שוב חוזר - ההצעה של "אגד תשתית" הייתה ההצעה הטובה מבין ההצעות שהוגשו מכל ההיבטים, גם בבדיקה הכלכלית, גם בבדיקה התפעולית וגם בבדיקת היכולות של הגופים שעומדים מאחורי החברה הזאת.

שלמה כץ: המכרז פשוט היה מורכב ולכן לקח זמן לבדוק את ההצעות, אבל בסוף ההצעה הזו הייתה ההצעה הטובה ואני מקווה שאכן חברת "אגד תשתית" תוכיח את האמון שנתנו בה בהפעלת התחבורה.

ישראל אייכלר: מדוע כשתכננו עיר כמו אלעד לא הכניסו מלכתחילה את המחשבה מי יוביל ואיך יובל ורק אחרי העיר כבר קמה נכנסתם לבעיה של מכרז מורכב כל כך עם בעיות משפטיות כל כך רבות?

שלמה כץ: זה לא העניין.

שלמה כץ: למרבה הצער, התכנון של העיר עצמה, תכנון התשתיות וכו', נעשה ברמה של משרד השיכון.

ישראל אייכלר: משרד התחבורה לא נכנס בתכנון העיר לפני שהיא מוכנה?

שלמה כץ: לא.

שלמה כץ: ברגע שיש עיר אנחנו אחראים לתת שירות תחבורה ציבורית.

שלמה כץ: באופן מסורתי מה שהיה זה שהיינו פונים ל"אגד" באופן ברור כי זה היה הגוף הגדול שנתן שירותי תחבורה ציבורית, או דן במספר מקרים, ו"אגד" מיד היה נכנס ונותן שירותים לכל יישוב חדש שהוקם.

שלמה כץ: בעידן החדש, של התחרות בתחבורה ציבורית, הדבר לא קל והתחלנו משתי ערים שהוקמו בתקופה שהתחלנו לנהל את הסיפור של הכנסת מפעילים נוספים לתחבורה הציבורית ובשתי הערים האלה יצאנו במכרזים.

שלמה כץ: האחת הייתה מודיעין והשנייה הייתה אלעד.

שלמה כץ: פרסמנו אז מכרז ונבחר זכיין למכרז, אותו זכיין שפועל עד היום.

שלמה כץ: זכייתו של הזכיין נתקפה בבית המשפט ובית המשפט פסל את זכייתו אחרי שנתיים, מאז הוא עובד שם על זמן שאול.

ישראל אייכלר: אחרי שבית המשפט פסל הוא המשיך לעבוד?

שלמה כץ: בית המשפט נתן אישור להמשיך עד לבחירת זכיין אחר.

שלמה כץ: התהליכים המשפטיים נמשכו, נבחר זכיין חדש וכעת אנחנו עומדים בהמשך התהליך.

שלמה כץ: זה תהליך שאנחנו עושים בכל המקומות בהם אנחנו יוצאים עם מכרזים, המכרזים הולכים ומתחדשים מעת לעת וכך אנחנו עובדים.

שלמה כץ: עם חברת "תשתית" חתמנו על הסכם ההפעלה בשבוע שעבר.

ישראל אייכלר: למה לא "אגד" ראשי?

קריאה: "אגד" לא השתתף במכרז כ"אגד".

שלמה כץ: הם אמרו שהם לא יכולים לסבסד את זה.

שלמה כץ: "אגד" הקימה חברת בת משותפת עם חברת "תשתית" ששמה "אגד תשתית".

שלמה כץ: זו לא "אגד" ולא "תשתית", זו חברה משותפת, ישות עצמאית לכל דבר.

ישראל אייכלר: מי אחראי על החברה הזו אם יש איזושהי בעיה?

שלמה כץ: מיד עופר יציג את מבנה החברה.

שלמה כץ: על פי ההסכם החברה אמורה להתחיל את העבודה בעוד בין 6 ל-8 חודשים מיום החתימה על ההסכם, כשמה שנמצא בנתיב הקריטי של ההפעלה, מה שקובע את הזמן הזה, זו הרכישה של האוטובוסים.

שלמה כץ: אנחנו הגדרנו במכרז רמת שירות של אוטובוסים חדשים לגמרי, צריך להזמין אותם ולייצר אותם.

ישראל אייכלר: אין להם אוטובוסים?

שלמה כץ: לא, זו חברה חדשה.

שלמה כץ: על מנת לסבר את האוזן, אוטובוס חדש דורש הזמנת שלדה והרכבת האוטובוס פה.

שלמה כץ: זה משהו שמייצרים לפי הזמנה.

ישראל אייכלר: איך יכולה לגשת למכרז חברה שאין לה אוטובוסים?

שלמה כץ: הם התחייבו במכרז לקנות.

קריאה: הם לא קונים לפני שהם יודעים שהם זוכים.

קריאה: הם לא ידעו שהם יזכו, אוטובוס עולה קרוב למיליון שקל.

ישראל אייכלר: פעם היה אדם קונה סוס ועגלה ואחר כך הייתי שוכר אותו, היום אני שוכר את העגלה לפני הסוסים.

שלמה כץ: זה נכון, אבל למרבה השמחה עברנו היום לעידן של תחבורה ציבורית מודרנית ואנחנו לא מעונינים בעגלה הקיימת, אנחנו מעונינים, ואני מניח שגם פרנסי היישוב מעונינים, בעגלה חדשה ונוצצת.

שלמה כץ: לכן התעקשנו על העניין הזה במכרז ואלה לוחות הזמנים.

שלמה כץ: יש עניין משותף עכשיו לכל הגורמים, בכללם חברת "אגד תשתית" ומשרד התחבורה, לצמצם את לוחות הזמנים האלה ככל שניתן.

קריאה: מה זה אומר לצמצם?

שלמה כץ: לצמצם את התקופה עד להתחלה, מאחר שהמכרז הוא לתקופה כוללת והם מעונינים להתחיל להרוויח מה שיותר מהר.

שלמה כץ: אני סמוך ובטוח שהחברה תעשה מאמצים מעל ומעבר כדי לקצר את העניין.

ישראל אייכלר: כשאתה מדבר על לקצר, על כמה זמן מדובר להערכתך?

ישראל אייכלר: שלמה כץ: תכף נשמע מהם.

ישראל אייכלר: זאת אומרת, זכותם להיכנס מהיום מתי שהם רוצים עד 8 חודשים?

שלמה כץ: כן, ברגע שיהיו אוטובוסים חדשים.

שלמה כץ: לשאלתך בעניין תקופת הביניים, שהיא אכן תקופה שמאוד מדאיגה אותנו - אנחנו מאוד משתדלים שהשחקנים בתחום התחבורה הציבורית יהיו שחקנים גדולים ורציניים, שרואים בנושא הזה של ההפרטה מקום להיות בו להרבה שנים.

שלמה כץ: גם חברת אורן את ליבוביץ' וחברת הבת שלה קווים משתתפת במשחק הזה של ההפרטה ואנחנו בטוחים שהיא לא תרצה לקלקל את המוניטין שלה בהשתתפות מכרזים עתידיים על ידי מתן שירות גרוע.

שלמה כץ: דיברנו עם הנהלת החברה, הם מבינים את זה, אני מודע לבעיות שיש.

שלמה כץ: לא צריכים לתלות את כל הבעיות שיש בעניין הזה שהם, כמו שהגדרת אולי בצורה מחמירה מדי, "ברווז צולע".

שלמה כץ: אני חושב שבהפעלת תחבורה ציבורית יש לא מעט בעיות תפעוליות ולא מעט קשיים אובייקטיביים, לא כדאי לתלות את הכל על הדבר הזה.

ישראל אייכלר: אני רוצה להגדיר את המושג "ברווז צולע".

ישראל אייכלר: יש בארצות הברית נשיא, מאז שנבחר נשיא אחר עד שהוא יוצא הוא נקרא "ברווז צולע".

ישראל אייכלר: זה לא בגלל שהוא צולע באמת, הוא יכול לצלוע גם קודם.

שלמה כץ: בסדר גמור.

ישראל אייכלר: יש לכם איזושהי סנקציה או השפעה על בית"ר תור?

שלמה כץ: יש לנו יותר מהשפעה אחת.

ישראל אייכלר: הם עוד צריכים להגיע אליהם למכרזים הבאים.

שלמה כץ: יש להם כל מיני עסקים משותפים אתנו ואני מניח שהשפעתנו קיימת בחברה הזאת.

שלמה כץ: אני חייב לציין בעניין הזה את עמיתי, מר גבי נבון, שנמצא בקשר מאוד אינטנסיבי עם אנשי היישוב.

שלמה כץ: בסך הכל הוא ממונה על מחוז, אני יודע מה גודל האחריות שלו.

שלמה כץ: כמובן שניתן היה לעשות יותר מבחינת

שלמה כץ: כם, אבל במסגרת הזמן שיש לו חלק ניכר מזמנו הוא משקיע ביישוב אלעד וטוב שכך, זה יישוב עם אוכלוסייה שבאמת נוסעת ומשתמשת בתחבורה ציבורית ואנחנו חושבים שהיא ראויה לשירות הולם.

ישראל אייכלר: לגבי מה שאמרת על גבי נבון, הוא כותב פה לשי מלכה, חוקר בכיר, בעניין פניית תושבי אלעד: "אבקשך לזמן לחקירה את כל הפונים ולפתוח תיקי חקירה בנדון בהתאם לבקשת ח"כ הרב אייכלר ולהעביר אליו העתק מתוצאות הטיפול בפניות".

ישראל אייכלר: זאת אומרת שהוא פנה.

שלמה כץ: הוא פנה, אנחנו מנסים, אבל אני כבר אומר לך, מאחר שאני המנהל של מר שי מלכה ואני מכיר את התיק ואת הנושא, שמאוד קשה להתחיל.

שלמה כץ: הסיבה שהוא פנה אליי היא פשוט כדי לנסות לפתוח במקרה שהיו תלונות ספציפיות, החוק מחייב לקבל עדות מהמתלונן.

קריאה: בישיבה הקודמת נטען שתושבי אלעד לא משתפים פעולה.

קריאה: תושבי אלעד לא מוכנים להפסיד ימי עבודה כדי לעמוד בחקירות.

ישראל אייכלר: אז החוקר יכול לבוא לשם.

שלמה כץ: זה מה שאמרנו.

שלמה כץ: אין שום בעיה עם זה.

ישראל אייכלר: נעבור לשמוע את שמואל גרוסברד.

ישראל אייכלר: אתה חבר ועדת התחבורה באלעד, אני זוכר שבישיבה הקודמת דובר על זה שאתה בקשר עם חברת אורן את ליבוביץ'.

שמואל גרוסברד: אני בקשר עם כל החברות.

שמואל גרוסברד: ראשית, אנחנו רוצים להודות לוועדה וליו"ר הרב אייכלר.

שמואל גרוסברד: "אגד תשתית" זכתה במכרז, אנחנו מקווים לשיתוף פעולה מלא איתה ושתיתן שירות כמו ש"אגד" יודעת ויכולה לתת.

שמואל גרוסברד: בנושא הכעס על התלונות - אני גר ביישוב מזה שנה וחצי, מהיום שהגעתי יש תלונות באלעד על התחבורה הציבורית, ובצדק.

שמואל גרוסברד: אני בדקתי את זה ואני אומר לך שהיום זה יותר טוב, במפורש.

שמואל גרוסברד: אז היה רק קו אחד.

ישראל אייכלר: מאז שאתה נכנסת?

שמואל גרוסברד: זה מלפני חצי שנה.

שמואל גרוסברד: הרבה דברים השתנו, אבל עדיין יש בעיות.

קריאה: קודם היו תלונות על קו אחד, עכשיו יש תלונות על שלושה קווים.

שמואל גרוסברד: לחלקם הגדול של התושבים באלעד אין מכשירי פקס בבית, לכן לקחו את זה על עצמם כמה אנשים שהתנדבו.

שמואל גרוסברד: כל אחד אמר שהוא לא יודע מה לכתוב, אמרו לאנשים: "תכתבו את התלונה שלכם ואנחנו נשלח את זה".

שמואל גרוסברד: זה לא אומר שזה מאורגן או לא מאורגן.

ישראל אייכלר: זה מאורגן.

ישראל אייכלר: אתה מדבר בוועדה מאוד דמוקרטית.

קריאה: זו תלונה מאורגנת.

ישראל אייכלר: אתה לא צריך להתנצל, תעבור מיד הלאה.

ישראל אייכלר: כמו שאמר אתמול מבקר המדינה: "מאבני היסוד של המנהל התקין".

ישראל אייכלר: אז אני אומר: מאבני היסוד של הדמוקרטיה זה חופש ההתארגנות.

שמואל גרוסברד: בקשר לתלונות עליהן דיברנו בישיבה הקודמת אין שום עדכון.

שמואל גרוסברד: ביקשנו שיבוא חוקר פרטי לאלעד ממשרד התחבורה ושתפרסמו את זה.

שמואל גרוסברד: לא תהיה שום בעיה.

שמואל גרוסברד: יעמדו בתור, תאמין לי, מהבוקר עד הערב.

ישראל אייכלר: לא חוקר פרטי אלא חוקר של משרד התחבורה שמר כץ ישלח.

ישראל אייכלר: אין שום בעיה.

שמואל גרוסברד: אני מאוד חושש מזה.

שמואל גרוסברד: אנחנו חוששים מזמן הביניים כי נהגים כבר מתחילים לחפש עבודות אחרונות.

קריאה: מתי צפויה "אגד" להיכנס?

קריאה: עוד שמונה חודשים.

קריאה: עוד מעט נשמע סקירה.

קריאה: זה לא יכול להיעשות כמו שעשו בערים אחרות?

קריאה: לדוגמה, בבאר שבע.

קריאה: בבאר שבע לקחו את האלטע-זאכען ושמו.

קריאה: באופן זמני.

ישראל אייכלר: הוא רוצה את האוטובוסים החדשים.

שלמה כץ: זה סוג אחר לגמרי.

שלמה כץ: בבאר שבע הממשלה הייתה צריכה להעמיד לרשות החברה אוטובוסים, פה החברה צריכה לקנות אוטובוסים.

ישראל אייכלר: מה ההבדל?

ישראל אייכלר: למה באר שבע זוכה שהממשלה תיתן אוטובוסים?

קריאה: שם הייתה הפרטה של חברה עירונית.

ישראל אייכלר: אה, חברה עירונית שפשטה את הרגל, היה פה דיון בוועדה בעניין.

שמואל גרוסברד: אנחנו היינו רוצים שזה יהיה כמה שיותר מהר, אבל בינתיים צריך לראות שמשרד התחבורה יעמוד בעניין בגלל שזו תקופת ביניים.

ישראל אייכלר: במוצאי שבת?

שמואל גרוסברד: אתמול בערב.

ישראל אייכלר: ביום שבוע רגיל?

שמואל גרוסברד: זה עוד טרי.

שמואל גרוסברד: אם נסתכל על הרשימה שהגיעה ממשרד התחבורה כתוב על לוחות הזמנים.

שמואל גרוסברד: אני מסתכל ואני לא יודע אם לצחוק או לבכות, כי היום זה כבר כפול ממה שאתם רשמתם וגם זה לא מספיק.

שמואל גרוסברד: נקודות הפתיחה שאתם כותבים ממש מצחיקות - אם לבני ברק היו 27 נסיעות ו-37 זה לא מספיק, וביום שישי כתוב לי שיש 7 נסיעות בזמן שיש 24 נסיעות.

ישראל אייכלר: זאת אומרת שאורן את ליבוביץ' נותנים יותר ממה שמשרד התחבורה דורש מהם?

שמואל גרוסברד: זו הרשימה שהגיש משרד התחבורה.

ישראל אייכלר: זה מה שמשרד התחבורה דורש?

קריאה: יכול להיות שזה מה שיש במכרז.

שלמה כץ: מה שקורה זה כזה דבר - המכרזים שלנו עובדים באופן כזה שאנחנו חותכים את מצב התחבורה ליום מסוים כדי שנוכל לכתוב משהו.

שלמה כץ: במכרז יש כמובן את כל הזכויות למשרד התחבורה להעלות את השירות ולהגבירו.

שלמה כץ: על זה נבחנו ההצעות וזו הייתה נקודת ההשפעה, זה היה המצב ביישוב אז.

ישראל אייכלר: אבל לא זה לוח הזמנים שתדרשו מהחברה החדשה.

קריאה: זה כתוב בהערה.

שלמה כץ: הלוח ייקבע, אנחנו נשב עם הרשות המקומית ונבדוק את הכל.

שמואל גרוסברד: כתוב פה גם על הקו של תל-אביב, הבנתי מהמכרז שזה קו אופציונלי, אני לא יודע למה זה לא כתוב.

שמואל גרוסברד: הקו לירושלים בכלל לא מתחיל להיות.

שמואל גרוסברד: אני רוצה דבר אחד - שהמצב לא יתחיל ממה שכתוב פה, אלא שהוא יתחיל ממה שיש היום.

שמואל גרוסברד: מזה נתחיל לדבר.

קריאה: ידידי, אני לא מכיר גוף עסקי שלא ירצה לתת משהו רווחי.

קריאה: ירצו להכפיל ויהיה רווחי - יכפילו, תאמין לי.

ישראל אייכלר: לפעמים רוצים למלא את האוטובוס גם על הגג.

קריאה: אנחנו מבינים את העניין, אני לא חושב שזה המצב.

קריאה: הוא אומר שיש ביקוש, אין סיבה שלא יהיה מענה לביקוש הזה.

שמואל גרוסברד: בקשר לכמות האוטובוסים - שוב אותו דבר, ואני מבין שהתשובה תהיה אותו דבר.

קריאה: עוד נושא בקשר לאוטובוס העירוני - אני לא יודע אם כדאי להפעיל אוטובוס עירוני, זה משהו שצריך לשבת עליו וצריך לדבר עליו.

קריאה: הם הכניסו את זה כאופציה.

שלמה כץ: אני אעיר עוד משהו - מר גרוסברד, הסתכל בעמוד השני של המסמך שאתה מחזיק ותראה שקיים צוות שמלווה את הדברים.

שלמה כץ: אני עומד בראש הצוות הזה ואיתי כל צוות המוליכים של משרד התחבורה שתופרים לכל בעיה את הפתרון שלה ביחד עם המפעיל כדי שהכניסה תהיה חלקה ככל האפשר.

שלמה כץ: אנחנו יודעים לעשות את זה, יש לנו ניסיון של שמונה פרוייקטים כאלה מאחורינו ואנחנו עובדים עם כל הרשויות המקומיות.

שלמה כץ: אציין שביישובים חרדיים זה יותר קל מאחר ויש נציגות של הציבור שבאמת יודעת מה הצרכים ויודעת למפות אותם, כך שאין לנו כמעט בעיה בעניין הזה.

שמואל גרוסברד: לגבי המחירים - אני רואה שאת המחיר של הפנימי העלו כדי שיהיה כרטיס חופשי משולב עם האוטובוסים בערים בני ברק או ירושלים, כל אחד לפי הצרכים שלו.

שמואל גרוסברד: אסיים שוב בתודה לוועדה הזאת שמתכנסת ועוזרת ליישוב.

ישראל אייכלר: תודה רבה לך.

ישראל אייכלר: אני רוצה לאפשר לנציג "אגד" לדבר.

עופר לינצ'בסקי: "אגד תשתית".

ישראל אייכלר: אני מבין שאתה מ"אגד" כללי.

עופר לינצ'בסקי: אני מנהל הכספים של "אגד" ודירקטור ב"אגד תשתית".

עופר לינצ'בסקי: אני אציג לכם גם וגם.

ישראל אייכלר: כשאלה ראשונה חשוב לי תפקידך ב"אגד" הראשי.

עופר לינצ'בסקי: אני מנהל הכספים של "אגד".

ישראל אייכלר: האם כשתהיה לי תלונה על התחבורה הזאת אני אוכל לפנות ל"אגד" ראשי או שתגידו: "זה הילד שלי, אני לא אחראי על הילד"?

עופר לינצ'בסקי: בוא נפריד בין ההיבט המשפטי להיבט של התדמית שלנו שהיא בנפשנו.

עופר לינצ'בסקי: ברמה המכרזית "אגד תשתית" הוא גוף שעומד בפני עצמו.

עופר לינצ'בסקי: שני האבות שלו הם "אגד" ו"תעבורה", שתי חברות שהעיסוק שלהן לתת שירות לציבור ובזה הן רואות את הנכס המרכזי, כך שבהיבט הזה שתי החברות שמו כבר במסגרת ההצעה במכרז מרכז לפניות, גם באופן ספציפי באלעד וגם מרכז הפניות הארצי שנמצא בבאר שבע, בו יש מענה טלפוני שיוכל לתת מענה גם לאלעד.

עופר לינצ'בסקי: מעבר לרמה המשפטית, שזה מה שמחייב אותנו, אני אומר לכם כאן במפורש שגם חברת "תעבורה" וגם חברת "אגד" רואות בדבר הזה את האופן שבו הן נכנסות לעידן התחרות במשותף אז אנחנו נוודא שהשירות יהיה כמו שצריך, שלא יהיה ספק.

עופר לינצ'בסקי: אם במקרה, מכל סיבה שהיא, גם כשפונים ל"אגד תשתית" יכול כל בנאדם להרשות לעצמו לפנות, אפילו אם זה מיותר, גם ל"תעבורה" וגם אלינו במקביל ואני מבטיח שכל קריאה תיענה, שלא יהיה ספק.

ישראל אייכלר: אתה חבר מזכירות של "אגד"?

עופר לינצ'בסקי: אני מנהל הכספים של "אגד" ודירקטור ב"אגד תשתיות".

ישראל אייכלר: אבל אתה גם חבר מזכירות ב"אגד"?

עופר לינצ'בסקי: לא, חבר מזכירות ב"אגד" צריך להיות חבר "אגד".

ישראל אייכלר: כי אני ביקשתי מ"אגד" ראשי גם לבוא אז אמרו לי שזה לפני בחירות.

עופר לינצ'בסקי: אני מנהל הכספים של "אגד" הראשי.

קריאה: הוא מוסמך מטעם "אגד".

קריאה: זה בסדר, תאמין לי, אין מוסמך ממנו.

קריאה: אני יודע על מה אני מדבר.

ישראל אייכלר: זאת אומרת יש לך את העוצמה.

עופר לינצ'בסקי: תרשום בפרוטוקול, מה שאני אומר זה הכל מ"אגד", אין שום בעיה עם זה.

עופר לינצ'בסקי: אלה תשובות שמחייבות את "אגד".

ישראל אייכלר: על האוטובוסים יהיה כתוב "אגד"?

עופר לינצ'בסקי: על האוטובוסים יהיה כתוב "אגד תשתית", זו חברה עצמאית.

ישראל אייכלר: עם הסמל של "אגד"?

עופר לינצ'בסקי: הסמל של "אגד תשתית".

ישראל אייכלר: "טוב שההגה בידיים של אגד" יהיה כתוב על האוטובוס?

קריאה: אם תבקש - נכתוב.

ישראל אייכלר: יש לזה משמעות מבחינתי מבחינת האחריות הכוללת.

עופר לינצ'בסקי: תרשה לי ללכת צעד אחד אחורה.

עופר לינצ'בסקי: תנו לי לתת הצגה של שתי דקות על המבנה העקרוני איך אנחנו מתארגנים וניכנס לרמה של אלעד.

עופר לינצ'בסקי: "אגד" מוכרזת מונופול בענף התחבורה הציבורית.

עופר לינצ'בסקי: משרד התחבורה מזה מספר שנים מוציא מעת לעת מכרזים בערים מסוימות לתחרות.

עופר לינצ'בסקי: על פי הסכם שחתום בין "אגד" לבין משרד התחבורה "אגד" רשאית להשתתף בתחרות, אלא שבאמצעות חברת בת.

עופר לינצ'בסקי: זו פילוסופיה ארגונית של הממשלה ש"אגד" קיבלה על עצמה, וזה חתום.

עופר לינצ'בסקי: כתוצאה מהעניין הזה "אגד" הקימה חברת בת והצטרפה אל חברת "תעבורה" בחברה משותפת, 50%-50%, שזה הפרונט של "אגד" ושל "תעבורה", זה הגוף המשפטי שבאמצעותו הזרוע הארוכה של "אגד" או הזרוע הארוכה של "תעבורה" מתמודדת במכרזים כפי שדורש החוזה.

עופר לינצ'בסקי: גם במקרה של אלעד וגם במקרה של באר שבע, בו לא זכינו, "אגד תשתית" היא זו שהגישה את ההצעה והיא זו שגם חותמת משפטית מול הממשלה על חוזה זיכיון.

עופר לינצ'בסקי: כלומר, ברמה המשפטית יהיה לוגו של "אגד תשתית", יש דירקטוריון ל"אגד תשתית" ויש מורשה חתימה של "אגד תשתית".

עופר לינצ'בסקי: מה עומד מאחורי "אגד תשתית"?

עופר לינצ'בסקי: עומדים שני בעלי מניות - אחד "אגד", אחד "תעבורה".

עופר לינצ'בסקי: כל אחד מחזיק כמה אלפי כלי רכב ומגלגל עיסוק בתחבורה ציבורית ובשירות לציבור בהיקף של מאות מיליוני שקלים והנכס המרכזי הוא המוניטין.

עופר לינצ'בסקי: מה שיש לנו זה כמה אלפי אוטובוסים ומוניטין.

עופר לינצ'בסקי: אני קצת מפשט, אבל זה המצב.

עופר לינצ'בסקי: כך שמה שאמרתי מעבר להיבט הפורמלי אני אומר לכם במפורש - כל בנאדם יכול, ואני מניח שזה על דעתו של שלמה, מעבר לפנייה ל"אגד תשתית" גם לפנות אליי או לפנות לנציב פניות הציבור של "אגד" או לאיש יחסי הציבור של "תעבורה" ויקבל מענה הולם.

עופר לינצ'בסקי: שלא יהיה ספק שגם "אגד תשתית" עצמה תתייחס לשאלות כמו שצריך, ואני אפרט על זה.

ישראל אייכלר: מותר ל"אגד תשתית" לקחת אוטובוסים של "אגד" בינתיים?

עופר לינצ'בסקי: עכשיו ניכנס לפרטים בנוגע לאלעד.

עופר לינצ'בסקי: ברמת העיקרון שאלת קודם מדוע "אגד תשתית" זכתה במכרז.

עופר לינצ'בסקי: בגדול, ההצעה של "אגד תשתית" עומדת על שלושה רעיונות או יתרונות שלא נמצאים היום.

עופר לינצ'בסקי: אחד הוא אוטובוסים חדשים.

עופר לינצ'בסקי: חלק מרמת השירות זה באיזה אוטובוס אתה נוסע ו"אגד תשתית", בתוך ההצעה שלה, אמרה: "אנחנו נקנה אוטובוסים חדשים".

עופר לינצ'בסקי: כמו שאמר שלמה, בגדול תג המחיר לאוטובוס על הכביש הוא מיליון שקל.

עופר לינצ'בסקי: זו חתיכת השקעה.

ישראל אייכלר: כמה אוטובוסים אתם קונים בשביל אלעד?

עופר לינצ'בסקי: בשלב הראשון 16 אוטובוסים חדשים, בהמשך אנחנו מחויבים על פי תנאי המכרז וההצעה שלנו לרמת צפיפות מרבית.

עופר לינצ'בסקי: זו תשובה במידה רבה למה שאתה אומר, למרות שאני גם אציע הצעה ספציפית תכף.

עופר לינצ'בסקי: נניח שאני מפעיל עכשיו 20 אוטובוסים, נניח שביום א', בפעם הראשונה שאני נכנס, אני מסיע 143 נסיעות ליום.

עופר לינצ'בסקי: במאמר מוסגר - זו ההצעה שלנו, שזה יותר ממה שיש היום, ואם תרצה ניכנס לזה עוד מעט.

עופר לינצ'בסקי: ונניח שאנחנו מגלים שלמרות הגידול בתדירות עולים 55 לאוטובוס.

עופר לינצ'בסקי: חשבנו שיעלו 45 אבל עולים 55.

עופר לינצ'בסקי: גם משיקולי מחויבות וגם משיקולי תדמית אנחנו מחויבים במצב שכזה להוסיף תדירות וכך נעשה.

עופר לינצ'בסקי: במאמר מוסגר - זה מסתדר גם עם שיקולים כלכליים, אבל נניח שזה לא מעניין אתכם, בהקשר של היום לפחות.

עופר לינצ'בסקי: אנחנו בהיבט הזה מחויבים לרמת שירות שבאה לידי ביטוי במדדי צפיפות באוטובוס.

עופר לינצ'בסקי: בנקודה הראשונה אנחנו מחויבים לרכישה של 16 אוטובוסים חדשים וזה מה שאנחנו עושים עכשיו.

עופר לינצ'בסקי: שנית, הצענו תמלוגים לממשלה.

עופר לינצ'בסקי: עלו רעיון או שניים בדיון שביני לבין משרד התחבורה.

עופר לינצ'בסקי: יש לנו אינטרס משותף, בהיבט הזה אנחנו ממש באותה סירה, אנחנו והממשלה, לנצל את היתרונות והעובדה ש"אגד תשתית" מחויבת לשים שיק על השולחן ולתרגם חלק מהשיק הזה למטרת הציבור.

עופר לינצ'בסקי: תכף אתן שני רעיונות שאנחנו מדסקסים ממש בימים אלה.

עופר לינצ'בסקי: טוב לציבור - טוב גם לנו.

עופר לינצ'בסקי: זה ברמת התדמית הכללית.

עופר לינצ'בסקי: הדבר השלישי זו התדירות - אם אפשר להגדיר פרמטר מספר 1 שמגדיר רמת שירות זו תדירות הנסיעות.

עופר לינצ'בסקי: היום, למיטב ידיעתי, לפחות נכון ללפני 3-4 חודשים, היו כ-100 נסיעות סך הכל בחברת בית"ר טורס בכל הקווים.

קריאה: חצי שנה.

עופר לינצ'בסקי: אולי חצי שנה.

עופר לינצ'בסקי: היום, על פי ההצעה התפעולית שהגשנו ואנחנו מחויבים לה, נסיע כבר ביום הראשון 143 נסיעות.

עופר לינצ'בסקי: כלומר, אנחנו בפירוש מגדילים את התדירות.

עופר לינצ'בסקי: נזרקה כאן דוגמת ירושלים - נכון שירושלים הוא לא היעד המרכזי של תושבי אלעד אבל בכל זאת נתייחס אליו כדוגמה שנזרקה: אנחנו, בחסות ובהרשאת משרד התחבורה, הופכים את הקו הזה לרשמי.

עופר לינצ'בסקי: המשמעות של הקו הרשמי הזה היא גם הפעלת אוטובוסים חדשים, גם רמת התעריפים תרד ואם יש צפיפות וביקוש אני אומר לכם במפורש - אנחנו נוסיף נסיעות בקו הזה.

עופר לינצ'בסקי: זה יתרון מאוד משמעותי.

עופר לינצ'בסקי: אלה שלושת היתרונות הגדולים בהצעה שלנו ועד כאן למה זכינו, מעבר למוניטין הכללי של "אגד" ו"תעבורה".

עופר לינצ'בסקי: עכשיו בואו נתקדם ואני אנסה לענות ולהציע פתרונות לכמה מהחששות שלכם, שאת רובם אני יכול להבין.

עופר לינצ'בסקי: זו תמיד סיטואציה מביכה או בעייתית מצב שבו זכיין אומר: "תודה רבה, להתראות".

קריאה: אומרים "לא להתראות".

עופר לינצ'בסקי: נכון, לפחות לשש השנים הקרובות.

עופר לינצ'בסקי: משיקולים כלכליים, כנראה שהמטרה המרכזית שלו היא להרוויח כסף, אולי בצדק מבחינתו, גם אני עובד כך, ואומר הבנאדם: "אני לא אשקיע.

עופר לינצ'בסקי: למה לי להשקיע?

עופר לינצ'בסקי: לא משתלם".

עופר לינצ'בסקי: להשקיע זה לבנות את העתיד ואם אין עתיד אז תודה רבה.

עופר לינצ'בסקי: במצב הזה, נדמה לי שגם אני וגם משרד התחבורה רואים את הדברים עין בעין והפתרון היחיד הוא לקצר את לוח הזמנים.

עופר לינצ'בסקי: כדי להיות פרקטיים - הרי אמר שלמה כץ שאם אחד היסודות של ההצעה שלנו היא לקנות אוטובוסים חדשים אז רוצים לראות אוטובוסים חדשים.

עופר לינצ'בסקי: אוטובוסים חדשים באמת לוקח חצי שנה עד שמונה חודשים ולזה אנחנו מחויבים.

עופר לינצ'בסקי: בימים אלה אנחנו מדסקסים מול משרד התחבורה הצעה פורמלית של משרד התחבורה.

עופר לינצ'בסקי: התהליך ייקח לנו שלושה חודשים מהיום פחות או יותר, עד ערב פסח אם נספיק, כאשר הרעיון הוא שבשלב הזה יש לנו שני סוגי אוטובוסים שאנחנו קונים - אחד מהסוגים אנחנו יכולים להצטייד בו יותר מהר, משיקולים של יצרנים באירופה, הובלה ועוד, חלק מהאוטובוסים החדשים אנחנו יכולים להעמיד על הכביש בלוח זמנים כזה וחלק לא נספיק.

עופר לינצ'בסקי: אני שם את הדברים על השולחן כמו שהם.

ישראל אייכלר: חלק מהקווים או חלק מהאוטובוסים?

עופר לינצ'בסקי: מהאוטובוסים.

ישראל אייכלר: זאת אומרת שתצטרך לקחת אוטובוסים מ"אגד".

עופר לינצ'בסקי: יפה.

עופר לינצ'בסקי: ההצעה שהצעתי למשרד התחבורה היא כזו: יש יתרון בכל זאת לזה ש"אגד" היא האמא.

עופר לינצ'בסקי: "אגד" היא "אגד", יש לה 4,000 אוטובוסים.

עופר לינצ'בסקי: לכן ההצעה באה ואומרת שמה שנספיק נכון לשלושה חודשים מהיום להעמיד על הכביש כ"אגד תשתית" נעמיד עם הלוגו והצבעים של "אגד תשתית" ומה שלא נספיק, יאשר משרד התחבורה לתקופת ביניים לשכור מ"אגד" אוטובוסים חדשים ו"אגד" תעמיד לרשות החברה לתקופה של מספר חודים, עד שיגיעו האוטובוסים החדשים של "אגד תשתית", כך וכך אוטובוסים, 9 או 10.

עופר לינצ'בסקי: כאן אני משתמש בזכותי בשני הכובעים - גם כ"אגד תשתית" וגם כ"אגד".

עופר לינצ'בסקי: על קבוצת "אגד" זה מקובל משני הצדדים.

ישראל אייכלר: זה לא ייקר לכם אם תצטרכו לשכור מ"אגד" אוטובוס?

ישראל אייכלר: עלות השכירות הזאת לא תיפול על התושבים?

עופר לינצ'בסקי: זה הוסכם ביני לבין משרד התחבורה, הרי יש לנו היטשטשות כספית בינינו.

עופר לינצ'בסקי: אני כן יכול להגיד בצורה מאוד ברורה, ואני מניח שזה על דעת משרד התחבורה, שלא משנה מה הסיכום הכספי שאנחנו נעשה, התעריף לא יעלה לציבור, אם כבר הוא ירד.

עופר לינצ'בסקי: אני אומר את זה בצורה מפורשת.

ישראל אייכלר: אז מהם הגורמים שמפריעים לך לבצע את זה?

עופר לינצ'בסקי: עכשיו אנחנו בהתדיינות.

עופר לינצ'בסקי: אני יכול להעריך שיש סיכוי מאוד גבוה שנמצא את שביל הזהב שבמסגרתו נקבל את ההרשאה של משרד התחבורה להפעלה מאוד זריזה של השירות מראש כנגד זה שאנחנו, מצד אחד, מראים חוזים חתומים לרכישת אוטובוסים של החברה "אגד תשתית", ולהשתמש באוטובוסים חדשים של "אגד" לתקופה של מספר חודשים, לפחות בצורה חלקית.

עופר לינצ'בסקי: זה הרעיון.

עופר לינצ'בסקי: בעיקרון הסכים המשרד, ברמה של תכלס לקבל את האישור אנחנו בהמתנה ואני סמוך ובטוח שהאישור הזה יגיע.

ישראל אייכלר: אני רוצה להיות ספציפי - סוף מרץ זה בדיוק תחילת פסח ויש לי חשש שבמעבר כזה דווקא בפסח, כשבחול המועד נוסעים כל היום וכל הלילה, עלולים להיות שיבושים.

ישראל אייכלר: אולי תקדימו קצת לכמה שבועות לפני פסח, לפחות ב-20 במרץ.

שלמה כץ: ברשותך, אני אעיר דבר קטן על העניין הזה - אנחנו מעונינים להפעיל את האשכול הזה ברגל ימין.

שלמה כץ: יש לא מעט פעילויות שצריכים לעשות כדי להפעיל אשכול חדש, עניינים טכניים כמעט עד להודעה חדשה.

שלמה כץ: אנחנו רוצים להבטיח שמהיום הראשון יינתן שם שירות מעולה לציבור ומה שלא נבנה את התשתיות שלו כמו שצריך, אני מתקשה לחשוב שאחר כך נצליח לתקן אותו.

שלמה כץ: אנחנו מודעים לעניין הזה ונעשה מאמץ להקדים את כניסת המפעיל החדש לאשכול ככל שניתן, יש עוד שאלות משפטיות כבדות שעומדות מאחורי הדבר הזה, שאלות הסכמיות שעומדות מאחורי זה, זו לא תשובה שאפשר לשלוף מהשרוול.

שלמה כץ: זה על המדוכה אצלנו.

ישראל אייכלר: אבל עקרונית העמדה של "אגד" מקובלת עליכם?

שלמה כץ: אמרתי בהתחלה - גם לנו, גם ל"אגד", ואני מניח שגם לרשות המקומית, יש עניין שהשירות יתחיל לפעול מה שיותר מהר.

קריאה: גם לבית"ר טורס.

ישראל אייכלר: אז אם החתן רוצה והכלה רוצה והגרושה מסכימה - יש לנו בדיוק חודש וחצי עד ה-20 למרץ, זה יוצא ראש חודש ניסן, 23 במרץ, זו יכולה להיות הרצה של שבועיים עד פסח כדי שבפסח זה יתחיל לרוץ.

שלמה כץ: אנחנו נבחן את זה, אני לא רוצה להשיב תשובה עכשיו.

יעקב מרגי: במסגרת המבנים הארגוניים, שהמדינה רוצה לעקר את המונופול של "אגד", אילו "אגד" הייתה מקימה חברת בת לא בשותפות "תעבורה" היא הייתה יכולה לגשת למכרז?

שלמה כץ: כן.

שלמה כץ: השיקול הוא יותר רחב.

ישראל אייכלר: מה זה מפריע לך?

יעקב מרגי: אני מדבר על המונופול, זה לא מפריע לי.

עופר לינצ'בסקי: בתור נציג "תשתית" אני יכול להגיד לך ש"אגד תשתית" זה לא "אגד".

עופר לינצ'בסקי: ואני מתעקש על זה כל הזמן.

עופר לינצ'בסקי: אנחנו דואגים שזה באמת יהיה המצב ואני יכול במקרה זה לסבר את אוזנך שחברת "תשתית" לא קוטלת קנים.

עופר לינצ'בסקי: חברת "תשתית" היא חברת בת מלאה של קבוצת "תעבורה".

עופר לינצ'בסקי: להזכירכם, בימינו קבוצת "תעבורה" היא חלק מקונצרן I.D.B, חלק מגרעין השליטה שלו.

ישראל אייכלר: זאת אומרת שאם בנק דיסקונט ייפול התחבורה הזאת תיפול?

עופר לינצ'בסקי: זה לא קשור.

עופר לינצ'בסקי: מה שאני רוצה לומר זה שהעסקים מידיים ביניהם.

עופר לינצ'בסקי: לא סתם הם חברת התעבורה הגדולה בישראל.

קריאה: בין יתר העיסוקים הם גם חברה שמייבאת אוטובוסים.

ישראל אייכלר: אם, למשל, חברת "אגד תשתיות" קנתה 16 אוטובוסים וצריך 32 אוטובוסים?

עופר לינצ'בסקי: יש לה הרשאה.

עופר לינצ'בסקי: או שהיא קונה או שיש לה הרשאה לשכור אוטובוסים.

קריאה: לאו דווקא חדשים.

ישראל אייכלר: אבל מ"אגד"?

עופר לינצ'בסקי: כן.

ישראל אייכלר: זאת אומרת, לא ייווצר מצב שיגידו: "אלה האוטובוסים שיש ואין מה לעשות".

עופר לינצ'בסקי: בשום פנים ואופן.

ישראל אייכלר: זאת אומרת, יש לנו את כל המאגר של "אגד" לשירות תושבי אלעד.

עופר לינצ'בסקי: כן, חד משמעית.

עופר לינצ'בסקי: יש מאגר שעומד גם אם זה לא בבעלות "אגד תשתית".

עופר לינצ'בסקי: הנושא השני שעומד על סדר היום הוא שהעובדה שלממשלה יש את הפריבילגיה לקבל שיק של כ-3 מיליון שקל לשנה מעמידה פיתוי משיקולים כלכליים וחברתיים של משרד התחבורה לתרגם חלק מהתמלוגים לרווחת הציבור.

עופר לינצ'בסקי: אז לתרגם חלק מהתמלוגים לרווחת הציבור בא לידי ביטוי ברמה הקונקרטית בשני דברים מרכזיים, אחד יותר משמעותי ואחד פחות.

עופר לינצ'בסקי: הראשון שבהם הוא התעריפים.

עופר לינצ'בסקי: עניתי קודם שבוודאי לא ייווצר מצב שבגלל שאנחנו משפרים את השירות זה יעלה לציבור יותר, אני יכול גם להגיד במפורש הפוך - היום אנחנו במגעים עם משרד התחבורה, שוב בזכותו, ואני מברך על זה ברמת העיקרון למרות שנצטרך את ברכת הדרך של האוצר, אנחנו במגעים יחסית בשלים על מנת להפחית את התעריפים לציבור במקומות בהם אנחנו חושבים שהם כואבים במיוחד.

עופר לינצ'בסקי: לדוגמה התעריף הפנימי שניתן כדוגמה, ואני מסכים עם הדוגמה וגם משרד התחבורה מסכים עם הדוגמה שלך.

עופר לינצ'בסקי: הרי כשבונה משרד התחבורה מודל פיננסי הוא לא יודע מה יהיו ההצעות במכרז, הוא רוצה שהמכרז יצליח ולפעמים הוא לוקח לעצמו ספירים.

עופר לינצ'בסקי: רצה הגורל והספירים התבררו כמיותרים אז מנסים להחזיר את הגלגל אחורה.

עופר לינצ'בסקי: בהיבט הזה אנחנו בהחלט רואים את הדברים עין בעין.

עופר לינצ'בסקי: גם כאן אני יכול לנחש שחלק מהתעריפים יופחתו במהלך התקופה הקרובה.

שלמה כץ: ברשותך, ייאמר בעניין הזה שזה דורש הסכמה של משרד האוצר.

עופר לינצ'בסקי: ודאי, במפורש.

ישראל אייכלר: לפני שהוא ישים את היד על הכסף אפשר עוד לדבר איתו, אחרי זה יהיה חבל על הזמן.

עופר לינצ'בסקי: זו הסיבה שאני מעלה את זה עכשיו.

יעקב מרגי: עכשיו העירייה נהנית מ-5 מיליון שקל לשנה.

עופר לינצ'בסקי: אם אני מכיר את הנוסחה של באר שבע להפחתת תעריפים - אם זה 5 מיליון זה מתוך 20 מיליון תמלוגים.

עופר לינצ'בסקי: כלומר, רבע מהתמלוגים הוחזרו לציבור.

ישראל אייכלר: גם פה זה יהיה?

קריאה: זה לא חוזר לציבור, זה חוזר לעירייה.

עופר לינצ'בסקי: אנחנו הצענו הצעה של יותר מרבע, אני מניח שזה לא ייפול מזה.

ישראל אייכלר: עוד שאלה אחת שהועלתה בעניין קווי המשך - שמי שקונה כרטיס באלעד יוכל להמשיך ב"אגד" בירושלים, למשל.

עופר לינצ'בסקי: יש כאן שתי נקודות קצה מרכזיות ואחת קצת פחות משמעותית.

עופר לינצ'בסקי: כמו שאמרתי קודם, דווקא ירושלים היא לא היעד המרכזי של תושבי אלעד.

קריאה: אבל זה לוקח 7% מהאוטובוסים.

ישראל אייכלר: כנראה שהבני-ברקים קצת יותר עשירים מהירושלמים אז הם יכולים להגיע לאלעד, הירושלמים מגיעים לבית"ר ולהתנחלויות במודיעין עילית.

עופר לינצ'בסקי: אני יכול להגיד שסימנו פוטנציאל גם בקו ירושלים ובהנחה שאנחנו צודקים ויהיה כאן ביקוש אנחנו גם נייצר כרטוס משותף.

עופר לינצ'בסקי: העיקרון בירושלים הוא שירושלים זה "אגד" אז אני יכול להגיד משני הכיוונים שגם כאן

עופר לינצ'בסקי: שלמה יגיד שיש את ברכת הדרך מראש לכרטוס משותף.

עופר לינצ'בסקי: אין לי ספק בכך, אין שאלה בזה.

קריאה: גם עם חברות אחרות?

עופר לינצ'בסקי: רגע.

עופר לינצ'בסקי: בשתי נקודות הקצה האחרות, גם בני ברק וגם פתח תקווה, זה לא "אגד", או לפחות חלקית.

ישראל אייכלר: כרטוס משותף עם דן אתם יכולים לעשות?

עופר לינצ'בסקי: קודם כל, זה דורש הסכמה של צד שלישי שנקרא דן, הוא צריך להגיד שזה משתלם לו.

עופר לינצ'בסקי: אני כן יכול להגיד שמבחינתנו יש לנו עניין, וסליחה שאני מדבר כל כך הרבה בשם משרד התחבורה אבל גם משרד התחבורה בעניין.

עופר לינצ'בסקי: רק צריך הסכמה של צד שלישי.

קריאה: יש כבר פנייה לצד שלישי?

עופר לינצ'בסקי: ברמת העיקרון תמיד אתה מקבל תשובות חיוביות, כשאתה שם את הכסף על השולחן זה סיפור אחר.

ישראל אייכלר: כשמישהו אומר לי: "בעיקרון אני בעד" אני כבר יודע שהוא נגד.

עופר לינצ'בסקי: בזה כולכם מבינים לא פחות ממני, אבל אני יכול להניח שאפשר להגיע להבנות.

ישראל אייכלר: נשמע את יוסי שרייבר מחברת "תשתית".

ישראל אייכלר: אני יודע שחברת "תעבורה" מובילה מלט.

יוסי שריד: הבאתי חוברת, בטעות את החוברת באנגלית, אני יכול להשאיר אותה לוועדה כדי שיראו מה העיסוקים של חברת "תעבורה".

יוסי שריד: "תעבורה" מובילה את מרבית המכוניות הפרטיות שמגיעות היום למדינת ישראל, כל המשאיות שמובילות את המכוניות הפרטיות מובלות על ידי "תעבורה".

יוסי שריד: אחד הדברים שלא כל כך מפורסמים ולא כל כך יודעים, כי עושים את זה בעיקר בלילות וככל שזה ניתן בלילות של אמצע השבוע דווקא, זה הובלות של מטענים בסדרי גודל ענקיים, ממש לא יאומנו, לתעשייה.

יוסי שריד: משהו מאוד פיקנטרי - היה לא מזמן דבר שלא נמצא לו פתרון באירופה והשתמשו בשירותים של "תעבורה", להוביל את הקרונות הדו-קומתיים מפרנקפורט לישראל, פרוייקט בו השתמשו בשירותים של "תעבורה", שזה פרוייקט תעבורתי לא פשוט.

ישראל אייכלר: גם בני אדם אתם מובילים?

יוסי שריד: בכניסה לשותפות "אגד תשתית".

יוסי שריד: אגב, "תשתית" היא חברת הבת הגדולה של "תעבורה".

יוסי שריד: אני מנהל הכספים ב"תשתית".

יוסי שריד: "תשתית" מתעסקת בייבוא משאיות "דף" ובייבוא אוטובוסים של "דף".

יוסי שריד: אנחנו מהווים 28% מנתח השוק של המשאיות במדינת ישראל.

יוסי שריד: לגבי אוטובוסים - עד לאחרונה היינו רק בשוק של האוטובוסים לחברות הפרטיות ולא לציבוריות.

קריאה: כמה נתח שוק באוטובוסים?

יוסי שריד: באוטובוסים בתחבורה הפרטית אנחנו בנתח שוק של 15%-20%.

ישראל אייכלר: באלעד ייסעו רק אוטובוסים של "דף"?

יוסי שריד: לא בהכרח.

קריאה: הבינעירוניים יהיו "דף".

שלמה כץ: זה לא משנה, המרכב של כולם הוא אותו דבר.

ישראל אייכלר: אני אגיד לך למה הייתה השאלה שלי.

ישראל אייכלר: כמי שאיננו מומחה לרכב, ודאי לא לרכב כבד, אני זוכר בשעתו, כשהקסטל עוד היה הר, את האוטובוסים של "דף" ש"אגד" הכניסה, כשכולם עמדו בתור והתחממו יותר מדי.

שלמה כץ: לדעתי אתה טועה ומדובר באוטובוסים של "סקניה".

קריאה: נכון, ב"אגד" יש אוטובוס אחד של "דף" שנמצא בתקופת ניסיון.

שלמה כץ: בכל מקרה, מים רבים עברו מאז התקופות האלה.

ישראל אייכלר: של מי זה "דף"?

קריאה: "דף" זו חברה הולנדית.

ישראל אייכלר: של "סאס"?

קריאה: לא, "סקניה" היה של "סאס".

קריאה: הוא הרביעי בגודלו בעולם.

ישראל אייכלר: יש ל"אגד" הרבה אוטובוסים של "דף"?

קריאה: יש אחד לניסיון.

יוסי שריד: במדינת ישראל נוסעים היום יותר מ-300 אוטובוסים של "דף".

קריאה: הם נוסעים בעיקר במועצות האזוריות.

יוסי שריד: יתירה מזאת, רוב המועצות האזוריות, למרבה הצער, נוסעות עם אוטובוסים ממוגנים.

יוסי שריד: המשקל של המיגון הוא אדיר ומשפיע מאוד על המנוע, הוכח שמבחינת המנועים האוטובוסים האלה הם מעל ומעבר.

ישראל אייכלר: היה פעם רופא שיניים שישב אצלו מישהו על הכיסא ובאמצע העבודה אומר לו רופא השיניים כל הזמן: "אתה יודע כמה אתה חשוב אצלי, אתה כל כך חשוב אצלי", אז אומר לו המטופל: "סליחה, מאיפה אנחנו מכירים שאני פתאום כל כך חשוב אצלך?

ישראל אייכלר: " אז הרופא אומר לו: "אתה הלקוח הראשון שלי" אז הוא אומר לו: "קודם כל, אותי תוריד מהכיסא".

ישראל אייכלר: השאלה אם תושבי אלעד לא יהיו הלקוח הראשון של האוטובוסים של "דף".

יוסי שריד: אני אומר עוד פעם - פה בארץ יש 300 אוטובוסים שנוסעים וברחבי אירופה נוסעים כ-80,000 אוטובוסים תוצרת "דף".

קריאה: זה היצרן הרביעי בגודלו באירופה!

יעקב מרגי: רבותיי, אני נאלץ לפרוש מהדיון, אני מאחל לכם הצלחה.

ישראל אייכלר: את המלצות הוועדה אתה תאשר?

יעקב מרגי: ודאי.

יוסי שריד: פה בארץ יש כ-300 אוטובוסים נוסעים תוצרת "דף".

יוסי שריד: לגבי תשתית - נתח השוק של "דף" באירופה הוא סדר גודל של בין 10% ל-12%, פה בארץ הוא כ-25%.

יוסי שריד: מכל הבדיקות שנעשו, הן על ידינו והן על ידי "דף", הסיבה היחידה שנתח השוק פה בארץ יחסית לאירופה יותר גבוה זה בגלל השירות של קבוצת "תעבורה", שבראש מעייניה עוברת המחשבה של התובלה ושל הציבור.

יוסי שריד: השירות לציבור, המודעות למתן השירות ופריסת מוסכי השירות שיש ל"תשתית" ברחבי הארץ, הם שהעמידו אותנו בשיעור הגבוה הזה.

יוסי שריד: את המיומנות הזו ואת היחס לציבור, כולל שירות לקוחות 24 שעות מסביב לשעון, שהוא מאוד ייחודי ל"תשתית", את זה אנחנו מביאים לחברה המשותפת שלנו "אגד תשתית".

ישראל אייכלר: אני מאוד מקווה שבגלל שאתם חדשים בשוק האזרחי של הובלת נוסעים יהיה לכם עניין גדול מאוד להוכיח שחברת "תשתית" היא חברה טובה.

קריאה: הם רוצים הרי לזכות במכרזים נוספים.

ישראל אייכלר: בדיוק, אתם רק מתחילים.

ישראל אייכלר: באידיש אומרים שמטאטא חדש מטאטא טוב, אני מקווה שבאמת תעמדו על זה.

ישראל אייכלר: אני סומך גם על "אגד", אבל שהשם שלכם יצליח.

יוסי שריד: בעזרת השם.

ישראל אייכלר: אני רוצה לסיים עם עמיתנו ב"אגד", רוני פלאוט, שיספר לנו איך אתם נערכים לקראת תלונות הציבור, היות שזו חברה חדשה.

קריאה: אנחנו מקווים שלא יהיו תלונות.

ישראל אייכלר: אני אומר לך שיהיו.

ישראל אייכלר: היות שזה ציבור ש"צינור החמצן" שלו הוא רק התחבורה הציבורית, איך אתם נערכים כפניות ציבור כדי לתת מענה מיידי לכל פניית ציבור, לא רק לאחר שבועיים שלושה?

רוני פלאוט: קודם כל, תהיה אפשרות של פנייה כמו שיש היום לפניות הציבור, שזה נעשה בכל האמצעים, אם זה במכתב, בפקס, או באי-מייל.

רוני פלאוט: עד שיתחילו לפעול באלעד, אנחנו הולכים להריץ פיילוט חדש דרך מרכז שירות הלקוחות שלנו בבאר שבע שתהיה אפשרות לפנייה/תלונה גם בטלפון.

ישראל אייכלר: על המקום.

רוני פלאוט: כן, כמו שזה נעשה היום בחברות הסלולר, שאתה מתקשר ומקבל שירות מיידית.

רוני פלאוט: מה שחשוב לנו זה שאם זו בעיה בתפעול אז להעביר את זה מיד לפקח תנועה אזורי.

ישראל אייכלר: על המקום.

ישראל אייכלר: כלומר, אם עומדים שעה וחצי שיהיה מישהו שיוכל לטפל.

רוני פלאוט: אין ספק שאם אנחנו נדבר על דברים, שאני מקווה שלא יהיו, אבל אם וכאשר, ואנחנו יודעים שהמציאות יותר חזקה מכל דבר אחר, למשל התנהגות נהג, אז מטבע הדברים זה דבר שלוקח זמן.

ישראל אייכלר: אני מדבר על עיכוב או דברים כאלה.

רוני פלאוט: עיכובים, ככל שזה תלוי בנו, כשאלה לא דברים שנגרמים כתוצאה מכוח עליון או מחסימת צירי תנועה, אנחנו נעשה את המקסימום על מנת שהמענה יהיה כמה שיותר מהר.

אהרון קורנפלד: בשם המועצה אני מברך את הזכיינים החדשים.

אהרון קורנפלד: בשם המועצה אני אומר שהמועצה תשמח לעזור, לסייע ולהיות שותפה בכל התהליך הזה כדי שהכניסה הזו תהיה מהירה וחלקה ותשרת את הציבור בצורה הטובה ביותר.

אהרון קורנפלד: אני מתנצל בשם ראש המועצה ובשם אנשים שמופקדים במועצה על הנושא הזה על כך שהם לא פה.

ישראל אייכלר: מתי הבחירות באלעד?

אהרון קורנפלד: בחודש אלול.

אהרון קורנפלד: אני רוצה לדבר על נושא שלא עלה פה, נושא התחנות.

ישראל אייכלר: מי צריך לעשות את זה?

אהרון קורנפלד: אני מבין שעד היום היו רק הבטחות של משרד התחבורה, יש גם הבטחות של תקצוב העניין הזה לפני כניסת המוביל החדש.

אהרון קורנפלד: בינתיים, נכון להבוקר בדקו במועצה ולא הגיע שום מסמך ממשרד התחבורה על כך שאושר תקצוב של 110 אלף שקל לנושא הזה.

אהרון קורנפלד: לא הגיעה שום הודעה כזו.

שלמה כץ: אני מציע לבדוק בדואר.

שלמה כץ: משרד התחבורה אישר 116 אלף שקלים וההתחייבות הועברה.

ישראל אייכלר: יש התחייבות ל-116 אלף שקל עבור תחנות, תרשום לפניך.

אהרון קורנפלד: אני יודע שיש התחייבות, אני אומר שבשטח לא קיבלנו.

ישראל אייכלר: מי צריך לבנות את זה?

ישראל אייכלר: המועצה.

יששכר בנדיקט: שמי יששכר בנדיקט, חבר ועדת התחבורה.

יששכר בנדיקט: אני פונה ל"אגד" לפני שהם אוחזים בייצור: יש בעיה אחת באוטובוסים, בפרט לציבור החרדי - לאחרונה המעברים בכל האוטובוסים נהיו צרים יותר ממה שהיו פעם.

קריאה: למיטב ידיעתי הם גדלו ב-15 סנטימטר.

קריאה: ב"אגד" זה גדל.

רוני פלאוט: סליחה שאני קוטע, אבל זה בדיוק הפוך - באוטובוסים החדשים שנכנסו מסוג וולוו המרווח בין המושבים גדל ב-15 ס"מ והעבר היום נוח ורחב יותר.

קריאה: זה לא משנה סוג האוטובוס, המרכב הוא אותו דבר.

קריאה: היום עושים את זה רחב יותר והבעיה הזו נפתרה.

קריאה: לגבי האוטובוסים הישנים אתה צודק.

קריאה: היום שינו את המרכב והרחיבו אותו.

יששכר בנדיקט: יש עוד נקודה אחת לגבי התפיסה של משרד התחבורה כלפי הציבור.

יששכר בנדיקט: הדוגמה הקלאסית ביותר - היום באילת גרים קרוב ל-100 פנסיונרים, כשאגב, היהודי המבוגר ביותר באילת הוא בן 95.

יששכר בנדיקט: הייתה תלונה שעל פי חוק החברה שהיום חייבת להפיק כרטיסי חופשי-חודשי לפנסיונר לא עשתה את זה כבר למעלה מארבע שנים.

יששכר בנדיקט: הוגשה תלונה ומשרד התחבורה לא עקב אחרי זה.

יששכר בנדיקט: קראו לחברה, שאלו אותה למה היא לא עושה, אותו פנסיונר מקדיש לזה שעה וחצי מזמנו במשך החודשיים מאז שדיברו איתם.

יששכר בנדיקט: הגישו תלונה ואין מעקב.

יששכר בנדיקט: אין כרטיס חופשי-חודשי פנימי, אין כרטיס חופשי-חודשי לפנסיונרים ואין כרטיס לזכאים פנימי.

שלמה כץ: הכרטיסים האלה הם לא בהתנדבות, הם על פי דין.

שלמה כץ: אנחנו נבדוק את העניין הזה.

שלמה כץ: אם אין אז אין גם לפנסיונרים.

יששכר בנדיקט: זה קיים, דיברנו עם בן נבון, הוא נקרא לחקירה ושאלו את החברה.

יששכר בנדיקט: בחודש הראשון, היות וזה היה ממש יומיים לפני ה-1 בחודש, הם מכרו לו את הכרטיס הקיים ב-50% כמו שמגיע לפנסיונר בתקווה שבחודש הבא הוא כבר ימכור כרטיס רשמי באוטובוסים.

יששכר בנדיקט: האדם הזה זכאי - מגיע לו.

יששכר בנדיקט: הם לא הדפיסו הזה והחודש זה יצוין.

יששכר בנדיקט: ביום חמישי הוא ירד למשרד, שעה וחצי הלוך וחזור, ואמר למשרד שהוא לא מבין למה לא הדפיסו.

יששכר בנדיקט: במחילה מכבודם, הם זלזלו בו.

יששכר בנדיקט: האדם הזה אמר: "אני לא יכול להקדיש את הזמן, בבוקר אני צריך גם להתפלל וגם להגיע לעבודה ואני מבוגר".

יששכר בנדיקט: בכל מקרה, הם לא הדפיסו.

שלמה כץ: רשמתי לפניי.

ישראל אייכלר: לפני מסקנות הוועדה, אני רוצה להציע שאם תהיה דרישה בקרב התושבים לקווי מהדרין שתהיו ערוכים לספק גם קווים כאלה למי שירצה בכך.

ישראל אייכלר: המלצות הוועדה: הוועדה מבקשת ממשרד התחבורה לשלוח חוקר מטעמה ליישוב אלעד על מנת לגבות עדות מתושבי המקום על כל הבעיות והתלונות שישנן בשירותי התעבורה הציבורית ביישוב.

ישראל אייכלר: בנוסף, מבקשת הוועדה מראש מועצת אלעד להעמיד לצורך הנושא חדר במשרדי המועצה.

ישראל אייכלר: כמו כן, מבקשת הוועדה שהחוקר ימשיך להגיע בתקופה הראשונה של פעולתה של החברה החדשה כאשר תפעל.

ישראל אייכלר: הוועדה מבקשת ממשרד התחבורה ומחברת "אגד תשתית" לבחון את נושא אפשרות קיום "חופשי-חודשי" וכרטיסים משולבים שיאפשרו נסיעות בקווי "אגד" נוספים באזור.

ישראל אייכלר: הוועדה מבקשת ממשרד התחבורה לאשר לתקופת ביניים השכרה של אוטובוסים חדשים מ"אגד" על מנת לאפשר לחברת "אגד תשתית" להעניק את שירותי התחבורה הציבורית באלעד תוך זמן קצר יותר מ-8 חודשים, כפי שהוצע על ידי נציג "אגד" בוועדה.

ישראל אייכלר: הוועדה ממליצה להפעיל את החברה החדשה לא יאוחר מעוד חודש וחצי כדי למנוע את המשך הסבל לתושבים.

ישראל אייכלר: הוועדה מבקשת ממשרד התחבורה להכניס לצוות היישום של המומחים שמלווים את חברת "אגד תשתית" בהכנותיה להפעלת שירותי תחבורה ציבורית גם את נציגי התושבים, דבר שיבטיח מתן שירותים טובים יותר.

ישראל אייכלר: הוועדה פונה למשרד התחבורה ולמשרד האוצר לבחון את האפשרות להוזיל את תעריפי הנסיעה הציבורית ביישוב ולתרגם את התגמולים המגיעים למדינה מ"אגד תשתית" גם לרווחת תושבי המקום.

ישראל אייכלר: הוועדה מבקשת ממועצת אלעד להקים באופן מיידי את תחנות ההמתנה לאוטובוסים.

ישראל אייכלר: יש התחייבות לתשלום עבור תחנות אלו בסך 116 אלף שקל שכבר הועברה על ידי משרד התחבורה ויש להתחיל מיד ביישום הבנייה וההכנה של התחנות.

ישראל אייכלר: עד כאן ההמלצות.

אהרון קורנפלד: אני רוצה להעיר בנושא התחנות - יש בעיה כרגע בנושא המיקומים הסופיים של התחנות, לכן היישום הזה יכול להתעכב עד שמומחי התחבורה יקבעו בדיוק את מיקום התחנות, כי לא כדאי לשים את התחנות ואחר כך להזיז אותן.

ישראל אייכלר: אם "אגד" ומשרד התחבורה יענו לי תשובות כאלה כמו שהמועצה עונה לי זה לא יהיה טוב.

אהרון קורנפלד: רוב התחנות צריכות לזוז.

קריאה: אבל המסלול כבר די סגור.

קריאה: חברים, אנחנו נטפל בזה.

ישראל אייכלר: אני רוצה שזה יטופל.

ישראל אייכלר: תודה רבה לכם.